Тенеси
Тенесѝ ( ) е щат в САЩ със столица Нашвил. Пощенският му код е TN.

Присъединява се към държавата през 1796 г. като 16-ия щат. Известен е като „Доброволческият щат“ (Volunteer State), тъй като войници от Тенеси играят важна роля във Войната през 1812 г. и най-вече в Битката за Нови Орлеан.

География 
Тенеси е с население от 6 600 299 души (2015). Общата площ на Тенеси е 108 718 km², от които 106 058 km² суша и 2660 km² вода (2,45%). Разположен е в южната част на САЩ.

Тенеси граничи с осем щата: Кентъки и Вирджиния на север, Северна Каролина на изток, Джорджия, Алабама и Мисисипи на юг, и Арканзас и Мисури на запад. По този начин Тенеси е щатът с най-много съседи с изключение на Мисури, който също граничи с осем щата. Главната река в щата е Тенеси. Най-високата точка е връх Клингманс доум, висок 2025 m, който се извисява по източната граница на Тенеси. Географският център на щата е Олд Ласкесъс Пайк и се намира на няколко километра източно от Мърфрисбро. Щатът се разделя географски и административно на три части: Източно Тенеси, Средно Тенеси и Западно Тенеси. Има шест главни физикогеографски области: Блу Ридж, Ридж енд Вали, платото Къмбърланд, Хайланд, Нашвилската котловина и крайбрежно-заливната равнина.

Градове 
 Браунсвил
 Джонсън Сити
 Мемфис
 Нашвил
 Ноксвил
 Севирвил

Градчета 
 Брайтън

Окръзи 
Тенеси се състои от 95 окръга:

Личности 
 Родени в Тенеси:
 Тина Търнър
 Майли Сайръс
 Били Рей Сайръс
 Доли Партън
 Ренди Ортън

Бележки